ORDE do 15 de novembro de 2022 pola que se modifica a Orde do 28 de xuño de 2022 pola que se publica a concesión dos premios extraordinarios de formación profesional de grao superior correspondentes ao curso 2020/21, convocados pola Orde do 8 de marzo de 2022 (Diario Oficial de Galicia número 55, do 21 de marzo).
Consellería de Cultura, Educación, Formación Profesional e Universidades — III. Outras disposicións — 23/11/2022

Mediante a Orde do 8 de marzo de 2022 convocáronse os premios extraordinarios de formación profesional de grao superior correspondentes ao curso 2020/21 (DOG núm. 55, do 21 de marzo).
Mediante a Orde do 28 de xuño de 2022 concedéronse os premios extraordinarios de formación profesional de grao superior correspondentes ao curso 2020/21 (DOG núm. 129, do 7 de xullo).
Como consecuencia da interposición dun escrito de reclamación en relación coa concesión do premio extraordinario na familia profesional de Comercio e Marketing detectouse un erro consecuencia dunha omisión na aplicación dos criterios de desempate recollidos no punto 3 do artigo 12 da Orde do 8 de marzo de 2022.
Tendo en conta que o artigo 4 da Orde EDU/2128/2011, do 15 de xullo, pola que se crean e regulan os premios nacionais de formación profesional de grao superior establecidos pola Lei orgánica 2/2006, do 3 de maio, de educación, establece que as administracións educativas competentes poderán convocar e conceder premios extraordinarios de formación profesional de grao superior nos seus respectivos ámbitos de competencia e que o artigo 2 da citada Orde do 8 de marzo de 2022 recolle a posibilidade de conceder ata vinte e tres premios e que a consellería só concedeu vinte e un e que, ademais, considerando que a posibilidade de exercicio da facultade de revisión da orde de concesión resultaría contrario á equidade, á boa fe e ao dereito dos particulares, por proposta da directora xeral de Ordenación e Innovación Educativa sobre a concesión destes premios,
Primeiro. Conceder un premio extraordinario adicional de formación profesional de grao superior correspondente ao curso 2020/21 na familia profesional de Comercio e Márketing, á alumna Andrea Martínez Otero.
Segundo. Modificar o anexo da Orde de 28 de xuño de 2022, que queda redactado como segue:
Terceiro. Contra esta orde poderase recorrer mediante recurso potestativo de reposición ante a persoa titular da Secretaría Xeral Técnica da Consellería de Cultura, Educación, Formación Profesional e Universidades, por delegación de competencia establecida na Orde do 29 de xullo de 2022 (DOG núm. 151, do 9 de agosto), no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde tal publicación, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira única. Efectos
Esta orde producirá efectos desde o momento da súa publicación no Diario Oficial de Galicia.
Santiago de Compostela, 15 de novembro de 2022